11 Ka metlha Bakeresete ba dirisa nako ya bone ba obamela Jehofa ba le bosi kgotsa e le setlhopha. Jehofa o batla gore re dire jalo. Ke boammaaruri gore ga re tlhole re tlhoka go boloka Sabata kgotsa go nna re tsaya maeto go ya meletlong kwa Jerusalema. Le fa go ntse jalo, le rona gompieno go sengwe se re ka se ithutang. Modimo o sa ntse a lebeletse gore re emise go dira ditiro tse di sa reng sepe mme re ithute Lefoko la gagwe, re rapele re bo re nne gone kwa dipokanong tsa Bokeresete. Mme ditlhogo tsa malapa a Bakeresete ke tsone di etelelang pele go tshwara kobamelo ya lelapa le ba malapa a bone. (1 Bathes. 5:17; Baheb. 10:24, 25) Malebana le dilo tsa semoya tse re di dirang, go tla bo go le molemo go ipotsa jaana, ‘A nka tokafatsa boleng jwa kobamelo ya me?’